Intal grim
de sede de RAI di Bolzan e je nassude la redazion autonome ladine. La
novitât e je un dai svilups dai acuardis jenfri la Provincie
Autonome di Bolzan e la concessionarie de radiotelevision publiche
taliane. La redazion ladine, che e va a zontâsi a chês di lenghe
todescje e di lenghe taliane, e à tant che cjâf di redazion il
gjornalist Erwin Frenes, vôs storiche de informazion par ladin, e e
je formade di nûf redatôrs, trê di chescj rivâts propite in
gracie de nassite de gnove redazion. Lis novitâts no tocjin però
dome la organizazion e il personâl, ma ancje la programazion. Ae
edizion serâl dal telegjornâl, in onde ogni sere par cinc minûts,
si zonte cumò une seconde edizion a dîs di sere, lungje il dopli e
plui siore di aprofondiments. Cun di plui, a cressi a saran ancje i
spazis televisîfs dedicâts ai programs culturâi e sociâi par
ladin.
Font:
La Usc di Ladins, 25/10/13
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn ita_Latn